open-index/open-wikipedia-markdown huggingface dataset:
Capnolymma

***Capnolymma*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
Middelsstore, avlange, matt brunlige trebukker, kan ha lyse tegninger. Hodet er snuteformet forlenget. Antennene er tynne, en del lengre enn kroppen. Pronotum er mer eller mindre klokkeformet, ofte med en skarp pigg på sidene. Dekkvingene er jevnbrede til tydelig avsmalnende bakover, med markerte "skuldre". Beina er middels lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

## Utbredelse
Slekten er utbredt i Sørøst-Asia, fra India og Sri Lanka i vest til Borneo i øst.

## Systematisk inndeling
Slekten har av og til vært plassert i underfamilien Dorcasominae.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837 
******** Slekten ***Capnolymma*** Pascoe, 1858
********* Underslekten *Acapnolymma* Gressitt & Rondon, 1970 
********** *[[Capnolymma sulcaticeps]]* Pic, 1923
********* Underslekten *Capnolymma* (i snever forstand)
********** *[[Capnolymma borneana]]* Ohbayashi N., 1994
********** *[[Capnolymma brunnea]]* Gressitt & Rondon, 1970
********** *[[Capnolymma capreola]]* Pascoe, 1866
********** *[[Capnolymma cingalensis]]* Gahan, 1906
********** *[[Capnolymma ishiharai]]* Ohbayashi N., 1994
********** *[[Capnolymma laotica]]* Gressitt & Rondon, 1970
********** *[[Capnolymma ohbayashii]]* Holzschuh, 2006
********** *[[Capnolymma similis]]* Gressitt & Rondon, 1970
********** *[[Capnolymma stygia]]* Pascoe, 1858

## Kilder
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm

## Eksterne lenker
* 
* 
* Katalog med utbredelsesdata, palearktiske arter
Jenny Augusta Enge

**Jenny Augusta Enge** (født 1985) er en norsk sanger, låtskriver og musiker fra Sømna.

Med låter som blant andre «Drit og dra» og «All your friends are dead» gjorde hun seg godt bemerket på Norske talenter på TV2 høsten 2015. Hun var en favoritt blant dommerne hvor hun fikk mye skryt for sin særegne stemme og morsomme tekster. Hennes TV-opptreden resulterte i en rekke konserter på større festivaler som blant andre Trollrock, Tømmerstock og Rootsfestivalen i Brønnøysund året 2016.

«Drit og dra» er hennes mest kjente låt, som siden er gitt ut på nytt i samarbeid med Universal Music Group.

I 2017 deltok Enge i den norske finalen i Melodi Grand Prix med låten «I go where you go».

Hun er en aktiv livemusiker og spiller ofte konserter med Hilde Fjerdingøy på torader og Mikael Jonassen på Banjo.

I 2018 skrev hun musikk til Majorstua barne-og ungdomskor til inntekt for TV-aksjonen 2018, som de ga ut på JennyBeGood records. Dette er hennes eget selskap.

## Diskografi

* 2013: *Cor* (album)
* 2018: *E e ho som søng woho* (album)

## Referanser
Vitenskapsåret 1776

**Vitenskapsåret 1776** er en oversikt over hendelser, prisvinnere, fødte og avdøde personer med tilknytning til vitenskap i 1776.
__NOTOC__
## Oppdagelsesreiser
* 12. juli - James Cook legger ut fra Plymouth på sin tredje ekspedisjonen for å utforske Stillehavet og nordområdene.

## Astronomi
* Jean Sylvain Bailly får utgitt *Histoire de l’Astronomie* (*Astronomiens historie*). Paris.
* Joseph Louis Lagrange får publisert en artikkel om planetbanenes stabilitet.

## Kjemi
* Henry Cavendish isolerer grunnstoffet hydrogen.

## Geologi

* James Keir hypotetiserer at noen bergarter, som for eksempel Giant's Causeway, kan være dannet ved  krystallisering av størknet lava.

## Biologi
* 25. januar - Joseph Priestley foreleser i Royal Society over et kommuniké kalt *Observations on Respiration and the Use of the Blood*, som beskriver betydningen av luft for respirasjon og blod.

## Medisin
* 30. november – John Pringle foredrar *A discourse upon some late improvements of the means for preserving the health of mariners* (*En utredning av nylige forbedringer i måten å bevare sjøfolks helse*) overfor Royal Society, der han anbefaler og publiserer James Cooks metoder for å unngå skjørbuk til havs.

## Publikasjoner
* 9. mars - Adam Smiths bok *[[Nasjonenes velstand|Wealth of nations]]* kommer ut i første opplag. Boken utgjør et nybrott for samfunnsøkonomi som fag,
* Første bind av Edward Gibbons bok *[[Edward Gibbon#Romerrikets nedgang og fall|Romerrikets nedgang og fall]]* blir utgitt. 

## Prisvinnere
* Copleymedaljen: James Cook, britisk kommandørkapten og oppdagelsesreisende, for en artikkel som beskriver hans metode for å bevare mannskapets helse på «HMS Resolution».

## Fødsler
* 4. januar - Bernardino Drovetti (død 1852), italiensk diplomat og oppdagelsesreisende.
* 1. april - Sophie Germain (død 1831), fransk matematiker.
* 9. august - Amedeo Avogadro (død 1856), italiensk kjemiker.
* 13. oktober - Peter Barlow (død 1862), britisk matematiker og fysiker.
* 3. desember – Nicolas Charles Seringe (død 1858), fransk fysiker og and botanist.

## Dødsfall

* 17. november - James Ferguson (født 1710), skotsk astronom.

## Referanser
Lagerstroemia indica

***Lagerstroemia indica*** er en løvfellende busk eller lite tre i kattehalefamilien.

Den blir opptil 7 m høy. Barken er glatt og grårosa. Bladene sitter motsatt, men lengst ut på greinene sitter de spredt eller tre sammen. De er sittende eller har en kort, opptil 2 mm lang stilk. Bladene er avlange, mørkegrønne, 2,5–7 cm lange, 1,5–4 cm brede og helrandede. De er enten helt glatte eller har noen hår på nervene på undersiden. Høstfargen er gul, oransje eller rød.

Blomsterstanden er endestilt, pyramideformet, 7–20 cm lang og består av mange blomster som sitter tett. Blomstene er sekstallige med 36–42 pollenbærere. Kronbladene er runde, svært krøllete, 1,2–2 cm lange og kan være purpur, røde, rosa eller hvite. Frukten er en avlang, 1–1,3&nbsp;cm lang kapsel med 4–6 kammer. Frøene har vinge og er 8 mm store. Blomstringen skjer i juni–september, og kapslene er modne i september–november.

*Lagerstroemia indica* vokser vilt i Asia fra Pakistan, India og Sri Lanka østover til Kina, Japan, Indonesia og Filippinene. Den er en populær hageplante på grunn av den praktfulle blomstringen, men dyrkes også på grunn av høstfargene og barken som er vakker om vinteren. Den er avhengig av lange somre med kontinuerlig varme og dyrkes blant annet i Sør- og Øst-Europa. Den er vanlig plantet i Sørstatene i USA der den kalles *crape myrtle*. Arten er ikke hardfør nok til å brukes i Norge.

## Galleri

2008-07-24 Blooming tree at Duke Gardens.jpg|Hvite blomster
(MHNT) Lagerstroemia indica - Bark in winter.jpg|Bark om vinteren
Starr 080716-9502 Lagerstroemia indica.jpg|Bladverk
Lagerstroemia indica Dynamite 1zz.jpg|Kultivaren 'Dynamite'
2015-11-08 09 37 47 Crape Myrtle foliage during autumn along Old Ox Road (Virginia Secondary State Route 606) in Sterling, Virginia.jpg|Høstfarge
Lagerstroemia indica MHNT.BOT.2025.29.3.jpg|*Lagerstroemia indica* - Museum specimen - seeds


## Litteratur
* 
* 
* 
* 
* 
* 

## Eksterne lenker
*
Dorothea Sophie av Braunschweig-Wolfenbüttel

**Dorothea Sophie** (født den 17. januar 1653, død 21. mars 1722) var hertuginne av Braunschweig-Lüneberg, gift hertuginne av Slesvig-Holsten-Sønderborg-Pløn. 

Hun var eldste datter av hertug Rudolf August von Braunschweig-Wolfenbüttel (1627–1704) og hans første hustru Christiane Elisabeth von Barby (1634–1681). Den 2. april 1673 giftet hun seg i Wolfenbüttel med hertug Johan Adolf av Slesvig-Holsten-Sønderborg-Pløn (1634–1704). Johan Adolf deltok i mange kriger utenlands og overlot derfor styret av hertugdømmet til sin mor Dorothea Augusta (1602–1682) og hustruen Dorothea Sophie. 

Johan Adolph døde den 2. juli 1704, få dager før deres eldste sønn Adolf August og tre måneder før den nest eldste sønn, Christian Carl. Med barnebarnet Leopold August utdøde den mannlige linjen av familien hvoretter de plønske landene tilfaldt slektningen Joachim Frederik av Nordborg (1668–1722).

Dorothea Sophie overlevde sin ektemann inntil den 21. mars 1722. 

## Barn
* Adolf August av Slesvig-Holsten-Sønderborg-Pløn (1680–1704), gift med Elisabeth Sophie Marie av Slesvig-Holsten-Sønderborg-Nordborg (1683–1767)
:* Leopold August av Slesvig-Holsten-Sønderborg-Pløn (1702–1706), død som barn
* Christian Carl (1689–1704)
* Dorothea Sophie av Slesvig-Holsten-Sønderborg-Pløn (1692–1765), gift med hertug Adolf Frederik III av Mecklenburg-Strelitz

## Referanser
Hul eik

se egen seksjon

**Hul eik** er et eiketre som har en diameter på minst 63 cm eller en omkrets på minst to meter i brysthøyde. En hul eik er beskyttet etter naturmangfoldloven.

For eiketrær som er synlig hule gjelder beskyttelsen for trær som er minst 30 cm i diameter eller 95 cm i omkrets. Synlig hule trær er definert som trær med et indre hulrom større en åpningen, og der åpningen er større enn 5 cm. Døde hule eiker har store naturverdier og er fortsatt en utvalgt naturtype med lovfestet beskyttelse. 

Private og offentlige grunneiere, utbyggere, entreprenører og offentlige myndigheter har alle ansvar for å ta vare på disse trærne i sin saksbehandling og eiendomsforvaltning.

De fleste hule eiker er over 200 år gamle. Mer enn 1500 arter av insekter, sopp og lav er knyttet til hule eiker. Artsmangfoldet er grunnen til at hule eiker er
en utvalgt naturtype. Døde greiner og partier med død ved på stammen er en naturlig del av eldre eiketrær, og ikke tegn på at treet er i ferd med å dø eller
gå overende. Barken vil med tiden bli grov og danne sprekker. Der råtesoppen angriper dannes det vedmuld, en blanding av råtten ved, rester av fuglereir, døde insekter og sopphyfer. I barken, på døde greiner og i vedmulden er det et mangfoldig liv av insekter som
biller, tovinger og vepser. En rekke av dem er sjeldne eller rødlistet, og mange har ingen andre leveområder enn de gamle eiketrærne.

## Referanser


## Eksterne lenker

*hule-eiker.no 
*Den lille håndboka om hule eiker
Solveig Helland

**Solveig Helland** (født 1951) er en norsk forfatter bosatt i Stavanger. Hun har tidligere jobbet med kommunikasjon og markedsføring og er per 2018 pensjonist.

Hun debuterte med den lokalhistoriske boken *Engleglans og pillefygerter* på Forlagshuset Commentum i 2018, om oppveksten i Stavanger på 50- og 60-tallet.  I oktober 2022 utga hun en lokalhistorisk, humoristisk bok om forfatteren Alexander Kielland; boken har tittelen *Du og jeg, Allex*.

## Bibliografi

* 2018: *Engleglans og pillefygerter* (lokalhistorie), Commentum forlag
* 2022: *Du og jeg, Allex* (lokalhistorie), Ajax forlag

## Referanser
Bokhuset

**Bokhuset** er en uavhengig formidlingsarena og et samlingssted for litteraturfeltet i Stavanger-regionen.

Bokhuset oppstod som en alternativ litteraturscene i lokalene til Stiftelsen PsykOpp i Kirkegata 40 i Stavanger sentrum i 2017. Fram til desember 2023 var Bokhuset et prosjekt innlemmet i driften til PsykOpp(Stiftelsen psykiatrisk opplysning), som står bak Hertervig Forlag. Bokhuset ble fra starten drevet i samarbeid mellom lokale forlag – forlagene , , , , Dreyer, Frisk,  og Commentum.
Høsten 2023 hadde prosjektet vokst seg så stort og ambisiøst at initiativtakerne så nødvendigheten av å etablere den uavhengige litteraturscenen som selvstendig organisasjon. Dermed ble foreningen **Bokhuset – Litteraturhuset i Stavanger** stiftet 25. september 2023. 

## Referanser


## Eksterne lenker
*Bokhusets nettsted 
*https://www.litteraturhusetstavanger.no/
Rosemary Chukwuma

**Rosemary Chukwuma** (født 2001) er en nigeriansk friidrettsutøver. Hun konkurrerer i sprintløp, og vant 100 meter under Sommer-OL for ungdom 2018, og fikk gull på 4 x 100 meter under Afrikamesterskapet i friidrett 2018. 

## Idrettskarriere
### 2017
Chukuma deltok i det nigerianske mesterskapet i friidrett i 2017, men ble slått ut i forsøksheatene på 100 og 200 meter. 

### 2018
Hun kom på andreplass på 100 meter Nigerias uttak til Samveldelekene 2018, med tiden 11,58, og ble dermed tatt ut på det nigerianske stafettlaget på 4 x 100 meter stafett. Disse kom på tredjeplass i finalen, bak England og Jamaica. I Afrikanske ungdomsleker (*African Youth Games*) vant hun både 100 og 200 meter, og satte personlig rekord på begge distanser med 11,40 i semifinalen på 100 meter og 23,45 i finalen på 200 meter. I august deltok hun i Afrikamesterskapet i friidrett 2018, der Nigeria vant 4 x 100 meter stafett. 

Hun deltok i Sommer-OL for ungdom 2018 i Argentina, og vant der 100 meter med tidene 12,03 og 11,17 i de to løpene (sammenlagt teller). Tiden hennes på 11,17 ble gjort med 3,3 m/s medvind, så den teller ikke som personlig rekord. 

## Referanser


## Eksterne lenker
* 
*  Profil hos Ungdoms-OL 2018
Nordfjordbrua

**Nordfjordbrua** er ei foreslått stor bru over Nordfjorden.

Brua er foreslått bygd mellom Anda og Lote i Nordfjord. Den var planlagt som ei flytebru og skulle erstatte to elektriske ferjer som går i Ferjesambandet Lote–Anda på E39. Konseptet med bru på dette stedet og navnet Nordfjordbrua er fremmet av selskapet Nordfjordbrua AS, som eies av lokale kommuner og selskaper.

Det er (i 2023) av staten planlagt ei hengebru med et hovedspenn på 1555 meter som skal krysse Nordfjorden lenger mot øst mellom Svarstad og Frøholm, nær Innvik i Stryn kommune.     

Prosjektene er ikke med i Nasjonal transportplan for byggestart senest 2033.

## Se også
*Ferjefri E39
*Liste over broer i Norge
*Liste over broer i Norge etter lengde

## Referanser


## Eksterne lenker
*https://nordfjordbrua.no/
Georg land

**Georg land** eller **Zemlja Georga** er den største av øyene i Frans Josefs land. Hele øya inngår i det føderale naturreservatet «Frants Josefs land», opprettet 1994.

Øyas navn ble satt av Frederick George Jackson i 1897, og er oppkalt etter Georg V av Storbritannia som var kronprins da. I 1928 ble øya besøkt av den sovjetiske isbryteren «Krassin». De heiste det sovjetiske flagget og erklærte anneksjon av øygruppen.

## Geografi
Med et areal på 2 821&nbsp;km² er Georg land den største av øyene i Frants Josefs land. Den er også lengst, med 115&nbsp;km fra nordligste til sydligste punkt. Øyas høyeste punkt er toppen av Brusilov iskappe, den nordøstligset av iskappene, 416 moh.

Øya har en forreven kystlinje med mange innbuktninger, dype fjorder og framstikkende nes. På sydkysten er det tre framtredende nes: *Kapp Neale* lengst i vest, *Kapp Crowther* og *Kapp Grant*. Det østligste punktet kalles *Mys Murray*. På nordkysten stikker det to nes nordover: *Mys Bryusa* og *Mys Battenberg*. De er skilt ved *Sommervillebukta*. Det vestligste punktet heter *Mys Mul'tanovskogo*. Det ligger ut mot sundet *Proliv Arkhangelskij* mellom Georg land og Aleksandra land. Lenger mot sydvest ligger sundet *Cambridgekanalen* (Proliv Kambritsj). Det er ingen fast bosetting på øya, men det er bygget en forskningsstasjon som kan huse inntil ti personer.

*Nattergalkanalen* (Proliv Neytingeyl) går langs østkysten av Georg land, og skiller den fra Bruceøya, Mabeløya og Belløya.

### Breer
Det meste av øya er dekket av isbreer og iskapper. De største er Brusilov iskappe, Gretton iskappe, Dzegudze iskappe (Купол Дзегудзе), Zander iskappe, Tåkeiskappen (Купол туманный), Arktisk geologisk forskningsinstitutts iskappe (Купол Научно-исследовательский институт геологии Арктики) og Peary iskappe. På nordenden er det et stort isfritt område *Poluostrov Armitidzh*.

### Tilgrensende øyer
* *Davidøya* (Ostrovok Davida), bredde 80,15° N lengde 47,33° Ø, er en liten øy utenfor sydvestspissen av Georg land.
* Arthurøya ligger nord for Georg lands nordspiss, med sundet **Proliv Li-Smita** mellom.

## Referanser
Per Vidar Staff

**Per Vidar Staff** (født 10. oktober 1972), kjent som **PV Staff**, er en norsk låtskriver, musiker og musikkprodusent. Han har vært vokalist i bandene Link, Pv & The HeheheeeYs, Turbostipend, Chixie Dicks, m.m. Han er opprinnelig fra Kristiansund. Han har spilt flere konserter i USA, og har også operert som trubadur der han har opptrådt kun akkompagnert av seg selv på gitar.

Staff og hans band akkompagnerte Karin Park under hennes fremførelse av låten *Loaded* under Kreftforeningens innsamlingsaksjon i 2005 til inntekt for tiltak for barn og unge som pårørende av kreftpasienter. Innsatsen var inspirert av musikeren Alf Vold som i 2003 gikk bort 32 år gammel etter kreftsykdom. Staff hadde spilt 11 år sammen med Vold etter at de traff hverandre da de studerte musikk i Kristiansund.

### Diskografi

* Link (singel, 2000)

##### Pv & The HeheheeeYs

* Create Your Lover (1999) 
* Too Hot for Disco (2005) 
* Caricatures (2009)
* Eye Say (2015)

##### Chixie Dicks

* Sluts Of The Industry (2004)

#### Deltar på

* Emmerhoff & The Melancholy Babies - The Joy Of Mourning (1995)
* Emmerhoff & The Melancholy Babies - Viva Revenge (2000)
* Sissy Dogfish - What Happens Next (2002)
* Alek - Alek (2005)
* Lovebugs - Love Bugs Me (2007)
* Helheim - Åsgards fall (2010)
* Helheim - Heiðindómr ok mótgangr (2011)
* Emmerhoff & The Melancholy Babies - Where The Pale Lights Creeps (2011)
* LAX - Love & Pride (2012)
* Dub Kartell - U & Us (2013)
* Diego Broggio - King Of A Ghost Town (2014)

## Referanser


## Eksterne lenker
*
Élie Decazes

**Élie-Louis, 1. [[hertug av Decazes]] og [[hertug av Glücksburg|Glücksburg]]** (født **Élie-Louis Decazes** 28. september 1780 i Saint-Martin-de-Laye i Aquitaine, død 24. oktober 1860 i Paris) var en fransk statsmann, leder av det liberale partiet *[[Doctrinaires]]* under restaurasjonen.

## Heder
* Hertug av Decazes (fransk tittel), 1820
* Hertug av Glücksbierg (dansk tittel), 1818
* Ridder av den Hellige Ånds orden
* Storkorset av Æreslegionen
* Ridder av Elefantordenen

## Referanser


## Eksterne lenker
*
Plogging

**Plogging** er en mosjonsform som kombinerer jogging med søppelplukking. Det er et teleskopord sammensatt av *plukke* og *jogging*. Sett fra et treningsperspektiv har plogging stor variasjon av kroppsbevegelser med mye bøy og strekk, samt løping. Under dette navnet ble plogging først startet som en organisert aktivet i Sverige i 2016. 

Språkrådet i Norge kåret det som et av årets nyord i 2018. 

## Referanser
Christian Munch von Holst

**Christian Munch von Holst** (født 30. april 1788 på Røros, død 12. april 1844 på Stiklestad) var en norsk offiser, gårdbruker og ordfører i Verdal 1842–1843.

## Liv og virke
Han var sønn av godseier Theodorus Bergmann Holst og hustru Anne Christine (Kirsten) Munch Schjelderup på den vidstrakte Rørosgård. Farfaren Claus Holst var overstiger ved Røros kobberverk og hadde giftet seg til gården i 1756. Christian Munch von Holsts foreldre var tremenninger. Han ble foreldreløs som gutt, så eldstebroren Søren Schjelderup Holst ble hans formynder.

Han giftet seg i 1812 med Dorothea Jensine Bolle, datter av rittmester Johan Christian Bolle og hustru Karen Catharina Wessel. Hun hadde barn fra sitt første ekteskap med major William Wessel på Værnes gård, som også var hennes morbror. C.M. Holst kjøpte samme år Vestre Stiklestad (prestegården) i Verdal, hvor de slo seg ned og fikk to barn; sønnen Wilhelm Christian Holst, som ble offiser, gårdbruker og ordfører i Verdal, og datteren Christine, som ble gift med bakermester Georg Andreas Ludwig Mack i Tromsø. De ble dermed besteforeldre til rittmester, stortingsmann, statsråd og amtmann Peter Holst og til ølbrygger Ludwig Mack.

I 1814 ble han kaptein og sjef for Snåsenske kompani i Nordenfjelske skiløperbataljon, hvor han hadde gjort tjeneste i ulike kompanier fra og med 1806. Han var oppført som kompanisjef frem til 1823, men utviklet sinnssykdom. Allerede i 1820 kunngjorde oberst og sjef for Trondhjemske infanteribrigade Elias Heltberg Lund, at kaptein Holst var syk og ikke kunne besørge sine anliggender, og at amtmann Christen Elster var oppnevnt som hans verge. «Først i 1844 dør Holst etter at han i mange år har gått rundt om på nabogårdene som en bygdeoriginal.»

Han var ordfører i Verdal 1842–1843, «men han var sinnssyk det siste året og fungerte nok ikke».

## Referanser
Holtetunnelen

**Holtetunnelen** er en tunnel på riksvei 36 mellom Slåttekås og Årås i Midt-Telemark kommune i Telemark. Tunnelen har ett løp på 220 meter.

## Finansiering
Hele prosjektet Rv36 Slåttekås - Gvarv skal fullfinansieres med etterskuddsvis bompengeinnkreving. Estimert til 15 år fra 13. september 2018. Ingen statlig finansiering.

## Referanser


## Se også
*Veitunneler i Norge
Toxotinus

* Se Systematisk inndeling

***Toxotinus*** er en slekt av biller som tilhører underfamilien Lepturinae i familien trebukker (Cerambycidae).

## Utseende
En middelsstor, slank, brunsvart trebukk med gulbrune dekkvinger. Antennene er tynne og litt lengre enn kroppen. Hodet er rundet, pronotum avrundet sekskantet, mye smalere enn dekkvingene, som er litt avsmalnende bakover. Beina er middels lange, nokså slanke.

## Utbredelse
Arten er hjemmehørende i Japan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Rhagiini Kirby, 1837
******** Slekten *Toxotinus* Bates, 1884
********* *[[Toxotinus reinii]]* (Heyden, 1878)

## Kilder
* Liste over slektene
* Katalog med utbredelsesdata 

## Eksterne lenker
*
Jokeren (film)

***Jokeren*** (tysk: *Der Faschingskönig*) er en dansk-tysk stumfilm fra 1928 regissert av Georg Jacoby, basert på skuespillet *The Joker* av forfatteren Noel Scott. Filmopptakene foregikk i Syd-Frankrike med både franske, engelske, tyske og danske skuespillere. 

## Handling
Filmens handling foregår under karnevalet i Nice. Intrigen er et forsøk på pengeavpressing overfor en rik og anset engelskmanns hustru; Jokeren er med i spillet da han er forelsket i vedkommende dames søster. 

## Roller
* Henry Edwards – Mr. Carstairs
* Elga Brink – Gill
* Miles Mander – Mr. Borwick
* Aage Hertel – Jonny
* Gabriel Gabrio – Sir Herbert Powder
* Renée Héribel – Lady Powder
* Christian Schrøder – James
* Philip Bech – Edward
* Ruth Komdrup – Lou Lou
* Aage Bendixen
* Olga Svendsen

## Referanser


## Eksterne lenker
*
Gaurotina

***Gaurotina*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
Middelsstore (10-20 millimeter), brede, halvmatte, mørke trebukker med grønnlig metallglans. Hodet og pronotum er mye smalere enn dekkvingene, som har markerte, utstående "skuldre". Antennene er tynne, noe kortere enn kroppen. Pronotum er avrundet sekskantet. Dekkvingene er jevnbrede med markerte "skuldre". Beina er middels lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

## Utbredelse
Slekten er utbredt i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837
******** Slekten ***Gaurotina*** Ganglbauer, 1890
********* *[[Gaurotina flavimarginata]]* (Pu, 1992)
********* *[[Gaurotina labrangica]]* Danilevsky & Rapuzzi, 1996
********* *[[Gaurotina nigroantennata]]* Chen & Chiang, 2000
********* *[[Gaurotina nitida]]* Gressitt, 1951
********* *[[Gaurotina piligera]]* (Pu, 1992)
********* *[[Gaurotina pulchra]]* Holzschuh, 1991
********* *[[Gaurotina sichotensis]]* (Plavilstshikov, 1958)
********* *[[Gaurotina superba]]* Ganglbauer, 1890

## Eksterne lenker
* 
* 
* Katalog med utbredelsesdata, palearktiske arter
Gaute Helstrup

**Gaute Ugelstad Helstrup** (født 15. mai 1976) er en norsk fotballtrener og tidligere fotballspiller som er assistenttrener for .

## Trenerkarriere
Helstrup var trener for Tromsdalen fra 2011 til 2018. Han skrev 29. november 2018 under en kontrakt med HamKam, gjeldende fra 1. januar 2019. Han skrev under en kontrakt ut 2021.

Den 14. mai 2020 bekreftet Tromsø Idrettslag at de hadde gitt Gaute Helstrup tilbud om å bli klubbens nye hovedtrener, og 19. mai ble ansettelsen bekreftet. 

2. januar 2024 forlot han jobben som hovedtrener i Tromsø, for å bli assistenttrener under Kjetil Knutsen i Bodø/Glimt.

Helstrup innehar UEFAs prolisens.

## Annet
Helstrup ble i 1990 norsk mester i subbuteo.

## Referanser


## Eksterne lenker
* 
* Gaute Ugelstad Helstrup fotball.no
Lawrence O’Donnell

**Lawrence Francis O'Donnell jr.** (født 7. november 1951 i Boston i Massachusetts) er en amerikansk skuespiller og TV-programleder.

## Referanser


## Eksterne lenker
* 
*
Britta Schall Holberg

**Britta Schall Caroc Holberg** (1941–2022) var en dansk politiker for partiet Venstre. Hun var tidligere minister og medlem av Folketinget. I 1984 ble hun utnevnt til kommandør av Dannebrogordenen og i 1997 til hoffjegermester. Hun var eier av godset Hagenskov på Fyn.

## Referanser


## Eksterne lenker
*
Trichosieversia

***Trichosieversia*** er en utdødd slekt av biller som tilhører gruppen blomsterbukker i familien trebukker (Cerambycidae).

## Utseende
Arten er beskrevet fra et hunn-eksemplar. En middelsstor, avlang, lyst rødbrunlig trebukk. Antennene var tynne, omtrent så lange som kroppen. Pronotum var avrundet sekskantet. Dekkvingene var jevnbrede med markerte «skuldre». Beina var ganske lange og slanke.

## Levevis
Artene hadde trolig et lignende levesett som moderne blomsterbukker. De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

## Utbredelse
Arten er beskrevet fra baltisk rav, som stammer fra eocen eller tidlig oligocen.

## Systematisk inndeling
Arten bør muligens plasseres i slekten *[[Pseudosieversia]]*, som har nålevende arter i Øst-Asia.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837 
******** Slekten ***Trichosieversia*** Vitali, 2009
********* *[[Trichosieversia europaea]]* (Vitali, 2004)

## Eksterne lenker
* 
* 
* Bilder av arten 
* Fossilworks - ''Trichosieversia''. Paleontologisk database
Farriseidet

**Farriseidet** er et eid mellom innsjøen Farris og Larviksfjorden i Vestfold. Eidet består av løsmasser fra endemorenen Raet og demmer opp innsjøen innenfor.

Eidet har i årtusener vært en viktig ferdselsvei mellom Brunlanes og de østre deler av fylket. Det hadde opprinnelig navnet *Fareid* (Fareið), sammensatt av far (ferd) og eid. Dette "ferdseleidet" ga innsjøen navnet *Fareiðsvatnet*, som utviklet seg til Farrisvannet og videre til Farris.

## Referanser
Stian Smørholm

**Stian Smørholm** (artistnavn **Iscariah** født 2. november 1975) er kjent fra band som Immortal, Enchanted, Dead To This World.

Han driver plateselskapet Edged Circle Production.

## Medlem av
* (1992-1997)
*Immortal (1999-2002)
*Grimfist (2001-2003)
*Necrophagia (2003-2010)
*Ravens Creed (?-?)
* (2002-)
*Amok (2003-)
*The Clan Destined (2004-2005)
*Twilight of the Gods (2010-2011)
*Infernal Manes (2013-)

## Referanser
Rhondia

***Rhondia*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
Middelsstore, nokså brede, blanke og hårløse, lyst rødlige til svarte trebukker, ofte er dyret lyst med svarte dekkvinger. Antennene er tynne, kortere enn kroppen. Pronotum er rundet med avsatt "hals" foran. Dekkvingene er brede, litt avsmalnende bakover, med markerte "skuldre" som gjerne stikker ut og kan ha en skarp pigg. Beina er middels lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

## Utbredelse
Artene lever i Kina og Taiwan, muligens også i det nordlige India.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837 
******** Slekten ***Rhondia*** Gahan, 1906
********* *[[Rhondia attelaboides]]* Pesarini & Sabbadini, 1997
********* *[[Rhondia bicoloripes]]* Pic, 1957
********* *[[Rhondia bispinosa]]* Holzschuh, 1998
********* *[[Rhondia formosa]]* Matsushita, 1931
********* *[[Rhondia fragosa]]* Holzschuh, 1998
********* *[[Rhondia kabateki]]* Viktora & Liu, 2018
********* *[[Rhondia maculithorax]]* Pu, 1992
********* *[[Rhondia oxyoma]]* (Fairmaire, 1889)
********* *[[Rhondia petrae]]* Viktora & Liu, 2018
********* *[[Rhondia placida]]* Heller, 1923
********* *[[Rhondia pugnax]]* (Dohrn, 1878)

## Eksterne lenker
* 
* 
* Katalog med utbredelsesdata, palearktiske arter
Comacmaeops

***Comacmaeops*** er en slekt av biller som hører til underfamilien blomsterbukker i den artsrike familien trebukker.

## Utseende
Middelsstore (ca. 10 millimeter), noe brede, brune trebukker. Oversiden er ganske tett kledt med korte, lyse hår. Antennene er tynne og litt over halvparten så lange som kroppen. Pronotum er klokkeformet, smalere enn dekkvingene som er noe avsmalnende bakover. Beina er middels lange og tynne.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. Disse artene går i ved av bartrær. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Slekten er kjent fra Texas og delstatene Hidalgo og Guerrero i Mexico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Rhagiini
******** Slekten ***Comacmaeops*** Linsley & Chemsak, 1972
********* *[[Comacmaeops brunnea]]* (Knull, 1962)
********* *[[Comacmaeops parva]]* Linsley & Chemsak, 1972

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* bugguide.net - bildedatabase over nordamerikanske insekter
* Bildegalleri, Amerikanske arter
Borchardt C-93

**Borchardt C-93** er en pistol, og forgjengeren til Lugeren. Den har et karakteristisk «kne» som slår opp ved omlading. Pistolen ble designet av Hugo Bortchadt, ble innført i 1893, og var den første vellykkede selvladende pistolen.

Borchard 1893 var den første serieproduserte automatpistolen.
Den ble laget i kun 3100 eksemplarer. 
Den har ikke blitt karakterisert som vellykket, pga. sin spesielle design og lave produksjonstall. 
Den første vellykkede serieproduserte automatpistol er Mauser C96, fra 1896
Barbora Malíková

**Barbora Malíková** (født 2001) er en tsjekksk friidrettsutøver, som representerer klubben TJ Sokol Opava. Hun konkurrerer i sprintløp og mellomdistanseløp, og vant 400 meter under Sommer-OL for ungdom 2018 og U18-EM i friidrett 2018. Hun ble tsjekkisk mester på 400 meter i 2017. 

## Idrettskarriere
### 2016
Malíková deltok i det tsjekkiske mesterskapet i friidrett for klubblag, og vant 800 meter i to av disse stevnene. Hun deltok i U16-landskampen mellom Tsjekkia, Slovakia, Kroatia, Ungarn og Slovenia, og vant der 300 meter. 

### 2017
Hun satte personlig rekord på 800 meter innendørs i februar, med tiden 2:14,87. I det tsjekkiske U18-mesterskapet innendørs vant hun 400 meter, og fikk sølv på 400 meter i det tsjekkiske innendørsmesterskapet for senior, bak Marcela Pírková. Malíková satte der ny personlig rekord, med 54,20 sekunder. 

Utendørs vant hun 400 meter under det tsjekkiske mesterskapet i friidrett, og vant med det sin første nasjonale tittel. Hun deltok i U18-landskampen mellom Tsjekkia, Slovakia, Ungarn og Slovenia i Ungarn i juni, og vant der 400 meter, og hun deltok også på det tsjekkiske stafettlaget som kom på tredjeplass på medleystafetten. I det tsjekkiske U18-mesterskapet i friidrett vant hun 800 meter. 

I juli deltok hun i U18-VM i friidrett 2017 i Nairobi, og vant der 400 meter med ny personlig rekord på 52,74 sekunder, og slo Mary Moraa fra Kenya med 0,57 sekunder. Hun deltok i European Youth Summer Olympic Festival 2017, og vant der sin semifinale på 400 meter, og kom på andreplass i finalen, bak Andrea Jimenez Hernandez fra Spania. Tsjekkia nådde ikke finalen på 4 x 100 meter stafett, der Malíková også deltok. 

### 2018
I det tsjekkiske mesterskapet for klubblag i mai satte hun personlig rekord på 100 og 200 meter, med hhv 12,08 og 24,40, og vant begge disse distansene. Hun vant også 400 meter. Hun vant 200 meter i U18-landskampen mellom Tsjekkia, Slovakia, Ungarn og Slovenia i Slovenia i juni, og hun vant 300 meter i Golden Spike-stevnet. I det tsjekkiske U18-mesterskapet i friidrett vant hun 800 meter. 

Hun ble tatt ut til å delta i U18-EM i friidrett 2018 i Győr i Ungarn. Der vant hun 400 meter, og satte samtidig ny personlig rekord med 52,66 sekunder. Tsjekkia fikk sølv på medleystafetten, med Malíková på laget. I oktober vant hun 400 meter under Sommer-OL for ungdom 2018, som ble arrangert i Buenos Aires i Argentina.

## Referanser


## Eksterne lenker
* 
*  Profil hos det tsjekkiske friidrettsforbundet
*  Profil hos Ungdoms-OL 2018
Vitenskapsåret 1775

**Vitenskapsåret 1775** er en oversikt over hendelser, prisvinnere, fødte og avdøde personer med tilknytning til vitenskap i 1775.
__NOTOC__
## Oppdagelsesreiser
* 30. juli – James Cook ankommer Plymouth etter sin andre ekspedisjon, den første jordomseilingen i østlig retnning. Den antarktiske polarsirkene var krysset tre ganger. Det var påvist at *[[Terra Australis]]* var en myte. Larcum Kendalls K1 kronometer hadede vist seg tilstrekkelig pålitelig til å kunne brukes for lengdegradsbestemmelse.

## Kjemi
* 25. mai - Joseph Priestley forleser for Royal Society i London om isolering av grunnstoffet oksygen i gassform ("deflogistonisert luft").
* Antoine Lavoisier oppdager oksygenets betydning for forbrenning. Oppdagelsen blir senere karakterisert som et paradigmeskifte av Thomas Kuhn.
* Torbern Bergman får publisert *De attractionibus electivis* (*Om utvalgte tiltrekninger*), med de hittil mest omfattende tabeller over kjemisk affinitet. London.

## Biologi
* Geparden (*Acinonyx jubatus*) blir beskrevet.
* Peter Forsskåls to verk *Descriptiones Animalium: Avium, amphiborum, insectorum, vermium quæ in itinere orientali* (som inneholder tidlige observasjoner av fugletrekk) og *Flora Ægyptiaco-Arabica sive descriptiones plantarum quas per Ægyptum Inferiorem et Arabiam felicem detexit* blir publisert posthumt, redigert av Carsten Niebuhr.
* Johann Christian Fabricius får publisert *Systema entomologiæ*. Flensburg og Leipzig.

## Matematikk
* Joseph Louis Lagrange får utgitt *Recherches d'Arithmétique* (*Forskning i aritmetikk*), der han utvikler en generell teori om binær kvadratisk form.

## Teknikk

* Ukjent dato - James Watts patent på dampmaskin fra 1769 forlenges til juni 1800 ved et vedtak i det britiske underhuset, og hans første fungerende maskin blir bygd.
* David Bushnell konstruerer verdens første undervannsbåt i Connecticut.

## Prisvinnere
* Copleymedaljen: Nevil Maskelyne, britisk astronom

## Fødsler
* 20. januar - André-Marie Ampère (død 1836), fransk fysiker.
* 9. februar - Farkas Bolyai (død 1856), ungarsk matematiker.

## Dødsfall

* 8.  januar - John Baskerville (født 1706), engelsk boktrykker og oppfinner.

## Referanser
W87

**W87** er et amerikansk kjernefysisk missilstridshode. Stridshodet har en eksplosiv kraft på 475 KT, 19 ganger sterkere enn atombombene sluppet over Hiroshima og Nagasaki i 1945. Stridshodet ble laget for å kunne bli utstyrt på LGM-118A Peacekeeper-ICBM-er som var utstyrt med MIRV-er. Et Peacekeeper-missil kunne romme 10 W87-stridshoder, og når missilet nådde målet sitt ville stridshodene bli skutt ut individuelt mot hvert sitt mål noe som dekket et større område og gjorde missilen mer destruktiv enn noe annet. Etter at Peacekeeper-missilene ble utrangert i 2005 ble 250 W87-stridshoder plassert singulært på Minuteman III-missiler.

## Beskrivelse
Stridshodet ble designet i februar 1982 ved Lawrence Livermore National Laboratory og ble produsert fra juli 1986 til desember 1988. Designet var svært likt W88-stridshodet som ble designet ved Lost Alamos National Labratory. W87 har alle de moderne sikkerhetstiltakene som en varmesikker plutoniumskjerne og en avansert armerings- og detonasjonsmekanisme. Stridshodet hr en diameter på 56 cm og en lengde på 180 cm. Det er sagt å veie rundt 200 til 250 kg. I dag er der 250 stridshoder i operativ tjeneste. De resterende har enten blitt lagret eller ødelagt. 
Fil:W87 MIRV.jpg|W87 blir lastet oppå en MK.2 MIRV for et LGM-118A Peacekeeper-missil.
Fil:W87 Peacekeeper warheads.png|W87 på en MIRV.
Fil:Operation Dominic - Frigate Bird nuclear explosion.jpg|Frigate Bird-prøvesprengningen. Den hadde omtrent samme eksplosiv styrke som et W87-stridshode.
Fil:W87 MX Missile schematic.jpg|Skisse av et Peacekeeper-missil som viser silo og stridshoder.


## Eksterne lenker
http://nuclearweaponarchive.org/Usa/Weapons/W87.html

https://www.globalsecurity.org/wmd/systems/w87.htm
Sivana

***Sivana*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
En middelsstor, avlang, matt, brunrød trebukk, hode, antenner og bein er svarte. Hodet og pronotum er mye smalere enn dekkvingene, som har markerte, rettvinklede "skuldre". Antennene er tynne, omtren så lange som kroppen. Pronotum er avrundet sekskantet. Dekkvingene er jevnbrede. Beina er middels lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

## Utbredelse
Arten er utbredt i det nordlige Kina og i Korea.

## Systematisk inndeling
Slekten blir ofte plassert som en underslekt av *[[Gaurotes]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837
******** Slekten ***Sivana*** Strand, 1942
********* *[[Sivana bicolor]]* (Ganglbauer, 1887)

## Eksterne lenker
* 
* 
* Katalog med utbredelsesdata, palearktiske arter
Pedro Chirino

**Pedro Chirino** (født 1557 i Osuna i Andalucia i Spania, død 16. september 1635 i Manila i Generalkapteinskapet Filippinene) var en spansk katolsk prest tilhørende jesuittordenen som virket som misjonær på de filippinske øyer.  Han er særlig kjent for sitt verk *Relación de las Islas Filipinas* (1604), som var ett av de første som ble skrevet om Filippinene og dets folk og kulturer.

## Liv og virke
### Bakgrunn
Pedro Osuna fikk høyere utdannelse i både sivilrett og kanonisk rett i Sevilla i Andalucia. Han trådte som 23-åring inn i jesuittordenen. 

### Til Filippinene
Han ble snart utpekt til å reise som misjonær på de filippinske øyer. Han ankom der i 1590, sammen med Gomez Perez Dasmariñas,som akkurat var blitt utnevnt av den spanske krone til generalguvernør på Filippinene.

Han ble først postert til Balayan i det som senere ble provinsen Batangas, på hovedøya Luzon og et stykke sør for Manila. Så ble han sogneprest i Taytay allerede i 1591. I løpet av sin tid som sogneprest i Taytay, flyttet han menighetskirken fra sin opprinnelige plass nede nær innsjøen Laguna de Bay og godt opp i høyden, til hvor byen er i dag. 

Han begynte også å fordype seg i språket tagalog, og ble etter en tid i stand til å preke på tagalog - den første tagalogpreken holdt han den 15. august 1591 i anledning av jesuittenes etablering av en misjonsmenighet i Antipolo i det samme området øst for Manila. 

Pater Chirino ble også sendt til misjonsstasjoner i Tigbauan på øya Panay fra februar 1593 til april 1595, og så til øya Leyte i juni 1595. Det var i Tigbauan at pater Chirino etablerte i 1593 det som skulle bli jesuittenes første *boarding school* på Filippinene. 

I den periode han virket i øygruppen nedtegnet han også hvordan det gamle filippinske skrivesystemet, som benyttet baybayinskrift, til det latinske alfabet. I tillegg begynte han å nedskrive hva han lærte om øyenes tidlige historie, og sine egne observasjoner om befolkningens levemåte i samtiden.

### Tilbake i Europa
Ved sin tilbakekomst til Europa i 1602 arbeidet han med det materialet han hadde samlet, og det ble en bok med tittelen *Relación de las Islas Filipinas*. Boken ble publisert i Roma i 1604.

I Europa ble det mulig for ham å se til at jesuitrtenes misjon på Filippinene ble etablert og anerkjent sojm en egen størrelse både i kongelige og pavelige kirkelige sirkler og hoff. Hans anstrengelser bevirket at jesuittordenens generalsuperior pater Claudio Acquaviva utstedte et dekret som eleverte den filippinske misjon til status som vise-provins, uavhengig av ordensprovinsen Mexico.

### Til Filippinene igjen
Pater Chirino returnerte til Filippinene i 1606 og fortsatte å skrive om øygruppen; mange av hans skrifter er fortsatt ikke blitt utgitt. 

Han døde i Manila den 16. september 1635.

## Referanser
Encyclopidonia

***Encyclopidonia*** er en utdødd slekt av biller som tilhører gruppen blomsterbukker i familien trebukker (Cerambycidae).

## Utseende
Arten er beskrevet fra et hunn-eksemplar. En nokså liten (9 millimeter), avlang, svart trebukk med brunrøde bein. Antennene var tynne, omtrent to tredjedeler så lange som kroppen. Oversiden var meget tett og kraftig punktert. Pronotum var avrundet, bredere enn langt, innsnevret ved roten. Dekkvingene var jevnbrede med markerte "skuldre". Beina var middels lange og slanke.

## Levevis
Artene hadde trolig et lignende levesett som moderne blomsterbukker. De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

## Utbredelse
Arten er beskrevet fra baltisk rav, som stammer fra eocen eller tidlig oligocen.

## Systematisk inndeling
Arten bør muligens plasseres i slekten *[[Pseudosieversia]]*, som har nålevende arter i Øst-Asia.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837 
******** Slekten ***Encyclopidonia*** Vitali, 2009
********* *[[Encyclopidonia punctatissima]]* Vitali, 2009

## Kilder
* F. Vitali (2009) The cerambycids included in Baltic amber: current knowledge status with the description of new taxa (Coleoptera, Cerambycidae). *Denisia* 26: 231-242. https://www.cerambycoidea.com/titles/vitali2009b.pdf

## Eksterne lenker
* 
* 
* Bilder av arten 
* Fossilworks - ''Encyclopidonia''. Paleontologisk database
Else-Ragnhild Neumann Award

**Else-Ragnhild Neumann Award for Women in Geosciences**, oppkalt efter Else Ragnhild Neumann, er en pris som siden 2018 har blitt utdelt årlig til kvinner som gjennom sitt doktorgradsarbeid eller postdoktorarbeid har gitt et betydelig bidrag innen geofaglig forskning. Fra 2018 til 2022 ble prisen utdelt av Senter for Jordens utvikling og dynamikk; fra og med 2023 deles den ut av Senter for planetær beboelighet (PHAB), i samarbeid med Institutt for geofag ved Universitetet i Oslo.

Nominerte kandidater må være bosatt i Norge ved nomineringstidspunktet. En internasjonal komité på tre fagpersoner vurderer de innkomne nominasjonene. Prisen består av et diplom og et honorarium på  kroner.

## Bakgrunn og historikk
Prisen anerkjenner professor Else-Ragnhild Neumanns vitenskapelige bidrag. I 1981 ble hun den første norske kvinnelige professoren i geovitenskap. Neumann har hatt sitt virke ved Universitetet i Oslo og publiserer om vulkanisme og koblinger til mantelprosesser. Hun har studert Oslo-regionen, Kanariøyene og andre vulkanske øyer, det store området i Sibir med vulkanske bergarter (Siberian Traps) i Russland, og andre områder som har opplevd betydelig magmatisme. Neumann er fortsatt faglig aktiv ved CEED, et SFF-senter ved Universitetet i Oslo.

Den første prisoverrekkelsen fant sted på Else-Ragnhild Neumanns 80-årsdag 7. desember 2018, under et symposium i Det Norske Videnskaps-Akademi.

## Prisvinnere
* 2018: To mottagere:
** Anja Røyne – for hennes undersøkelser av porøse materialer med fluider og krystallvekst
** Grace Elisabeth Shepard – for hennes nøyaktige og robuste kvantitativ forskning innen manteldynamikk
* 2019: Andreia Plaza-Faverola – for hennes forskning innen marin geofysikk
* 2020: Agnes Király
* 2021: Louise Mary Vick – for hennes forskning innen fagområdene geofare og ingeniørgeologi
* 2022: Jessica Ann McBeck – for hennes kombinasjon av å bruke numerisk modellering, laboratorieeksperimenter og utnyttelse av feltdata for å få bedre prognoser for jordskjelv.
* 2023: Sofia Elisabeth Kjellman – for hennes prestasjoner innen geovitenskap og formidling av vitenskapelige funn til allmennheten
* 2024: Joanna Dziadkowiec – for hennes imponerende akademiske meritter, den vitenskapelige kvaliteten på artikler og suksess med prosjektsøknader for forskningsfinansiering.
* 2025: Gabrielle Emma Kleber – for hennes ekstraordinære talent og dedikasjon som forsker innen geovitenskap. 

## Referanser